Uge 29 trækker igen i år tusindvis af turister til Skagen.

Når den står på afslapning i naturskønne omgivelser, er det fristende at drikke noget godt til ganen. Bare ikke hvis man bagefter skal afsted på enten motorcykel eller i bil. I Skagen er Nordjyllands Politi og Færdselsstyrelsen klar over, at nogle af de mange turister i uge 29 sommetider lader sig friste og sætter sig ind bag førersædet med en for høj promille. Derfor bliver der kontrolleret i stort omgang på vejene omkring feriebyen i denne uge. - Vi har haft vores store fokusområde omkring spirituspåvirkede bilister og selvfølgelig også narkokørsel, siger Jess Falberg, der er politikommissær og leder bag indsatsen. VIDEO: Herunder kan du se nogle billeder fra dagens aktion. Ganske få situationer Selvom Nordjyllands Politi kontrollerer mange bilister, så følger de fleste heldigvis reglementet. - Der er få spritbilister. Det er ikke mange, vi har taget, og vi har ellers kontrolleret ret grundigt - specielt i Skagen i dag. - Jeg tror, vi har taget fire spritbilister og to narkobilister i dag, siger Jess Falberg. Efter planen fortsætter kontrolindsatsen den resterende del af ugen flere steder i Nordjylland. VIDEO: Se herunder Jess Falberg give seneste nyt om indsatsen.